ddrg/super_eurlex huggingface dataset:
Uredba Komisije (ES) št. 1035/2003

z dne 17. junija 2003

o spremembi Uredbe (ES) št. 2316/1999 o določitvi podrobnih pravil za uporabo Uredbe Sveta (ES) št. 1251/1999 o ustanovitvi sistema podpor za proizvajalce določenih poljščin

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1251/1999 z dne 17. maja 1999 o ustanovitvi sistema podpor za proizvajalce nekaterih poljščin [1], kakor je bila nazadnje spremenjena z Uredbo (ES) št. 1038/2001 [2] in zlasti člena 9 Uredbe,

ob upoštevanju naslednjega:

(1) Uredba Komisije (ES) št. 2316/1999 [3], kakor je bila nazadnje spremenjena z Uredbo (ES) št. 335/2003 [4], določa podrobna pravila za izvajanje Uredbe (ES) št. 1251/1999 glede pogojev za dodelitev plačil na površino nekaterih poljščin in določa pogoje za praho.

(2) V skladu s politiko Skupnosti za izboljšanje kakovosti so do plačil na površino za oljno repico in oljno ogrščico upravičeni tisti prosilci, ki so uporabili kakovostno seme določenih sort. Pri določitvi upravičenih sort se uporablja skupni katalog sort kmetijskih rastlin iz Direktive Sveta 2002/53/ES [5]. Treba je navesti rok prenehanja upravičenosti sort, ki so izključene iz skupnega kataloga.

(3) Nove sorte lanu, ki se goji za vlakna, se lahko štejejo za upravičene. Te sorte naj se vključijo v seznam sort, upravičenih do sistema podpore iz Priloge XII Uredbe (ES) št. 2316/1999.

(4) Uredbo (ES) št. 2316/1999 je zato treba ustrezno spremeniti.

(5) Ukrepi, določeni v tej uredbi, so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

Uredba (ES) št. 2316/1999 se spremeni:

1. Člen 4(1) se nadomesti z naslednjim:

"1. Države članice uporabljajo politiko kakovosti za oljno repico in oljno ogrščico tako, da omejijo upravičene površine za plačilo na površino na tiste, posejane s certificiranim semenom oljne repice in oljne ogrščice sort z dvojno ničlo (00), ki morajo biti pred kakršnim koli plačilom sporočene in vpisane v skupni katalog sort kmetijskih rastlin v skladu z Direktivo Sveta 2002/53/ES [6]. Če je sorta izbrisana iz skupnega kataloga, ostane upravičena do 30. junija tretjega leta po letu, ko je bila nazadnje vključena v seznam. Sorte z dvojno ničlo so tiste, pri katerih je v semenu vsebnost glukosinolata, določena z metodo EN ISO 9167-1: 1995, največ 25 μmol/g pri 9 % vsebnosti vlage, in vsebnost eruka kisline, določene z metodo EN ISO 5508: 1995, največ 2 % celotne vsebnosti maščobnih kislin."

2. Sorti lanu "Alizée" in "Drakkar", ki se gojita za vlakna, se vstavita v točko 1 Priloge XII.

Člen 2

Ta uredba začne veljati sedmi dan po objavi v Uradnem listu Evropskih skupnosti.

Člen 1(2) se uporablja od tržnega leta 2003/04.

Ta uredba je v celoti zavezujoča in se neposredno uporablja v vseh državah članicah.

V Bruslju, 17. junija 2003

Za Komisijo

Franz Fischler

Član Komisije

[1] UL L 160, 26.6.1999, str. 1.

[2] UL L 145, 31.5.2001, str. 16.

[3] UL L 280, 30.10.1999, str. 43.

[4] UL L 49, 22.2.2003, str. 3.

[5] UL L 193, 20.7.2002, str. 1.

[6] UL L 193, 20.7.2002, str. 1.

--------------------------------------------------
Uredba Komisije (ES) št. 1112/2003

z dne 26. junija 2003

o spremembi Uredbe (ES) št. 2377/2002 o odprtju in določitvi upravljanja tarifnih kvot Skupnosti za pivovarski ječmen iz tretjih držav in o odstopanju od Uredbe Sveta (ES) št. 1766/92

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo (ES) št. 1104/2000 [2] in zlasti člena 12(1) Uredbe,

ob upoštevanju Sklepa Sveta 2003/253/ES z dne 19. decembra 2002 o sklenitvi Sporazuma v obliki izmenjave pisem med Evropsko skupnostjo in Kanado v okviru člena XXVIII GATT 1994 za spremembo koncesij za žita, predvidenih v listi CXL ES, priloženi GATT 1994 [3] in zlasti člena 2 Sklepa,

ob upoštevanju Sklepa Sveta 2003/254/ES z dne 19. decembra 2002 o sklenitvi Sporazuma v obliki izmenjave pisem med Evropsko skupnostjo in Združenimi državami Amerike za spremembo koncesij za žita, predvidenih v listi CXL ES, priloženi GATT 1994 [4] in zlasti člena 2 Sklepa,

ob upoštevanju naslednjega:

(1) Uredba Komisije (ES) št. 2377/2002 [5], kakor je bila nazadnje spremenjena z Uredbo (ES) št. 626/2003 [6], odpira tarifno kvoto za uvoz 50000 ton pivovarskega ječmena z oznako HS 100300.

(2) Uredba (ES) št. 2377/2002 je bila prvotno sprejeta za prehodno obdobje od 1. januarja 2003 do 30. junija 2003 do spremembe Uredbe (ES) št. 1766/92. Ker so določbe navedene uredbe v zadevnem obdobju zadovoljivo učinkovale, je smiselno, da se sprejmejo za stalno.

(3) Uredbo (ES) št. 2377/2002 je treba zato ustrezno spremeniti.

(4) Ukrepi, predvideni s to Uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Tretji odstavek člena 14 Uredbe (EGS) št. 2377/2002 se črta.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. junija 2003

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 158, 27.6.2003, str. 1.

[3] UL L 95, 11.4.2003, str. 36.

[4] UL L 95, 11.4.2003, str. 40.

[5] UL L 358, 31.12.2002, str. 95.

[6] UL L 90, 8.4.2003, str. 32.

--------------------------------------------------
Uredba Sveta (ES) št. 1105/2003

z dne 26. maja 2003

o spremembi Uredbe (ES) št. 1260/1999 o splošnih določbah o Strukturnih skladih

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 161 Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju mnenja Ekonomsko-socialnega odbora [3],

po posvetovanju z Odborom regij,

ob upoštevanju naslednjega:

(1) Določbe člena 47(2) in 3 Uredbe (ES) št. 1260/1999 [4] predvidevajo, da odbori uporabljajo postopke tipa I, tipa IIa in IIb, predvidene s Sklepom Sveta 87/373/EGS z dne 13. julija 1987 o določitvi postopkov za uresničevanje Komisiji podeljenih izvedbenih pooblastil [5].

(2) Sklep Sveta 1999/468/ES z dne 28. junija o določitvi postopkov za uresničevanje Komisiji podeljenih izvedbenih pooblastil [6] je razveljavil in nadomestil Sklep 87/373/EGS.

(3) V skladu s skupno izjavo Sveta in Komisije [7] o Sklepu 1999/468/ES je treba prilagoditi določbe v zvezi z odbori, ki Komisiji pomagajo pri izvajanju pooblastil, predvidenih s Sklepom 87/373/EGS, da se uskladijo z določbami členov 3, 4 in 7 Sklepa 1999/468/ES.

(4) Treba je sprejeti ustrezne ukrepe, da se Uredba (ES) št. 1260/1999 uskladi s Sklepom 1999/468/ES.

(5) Uredbo (ES) št. 1260/1999 je treba zato spremeniti –

SPREJEL NASLEDNJO UREDBO:

Člen 1

Člen 47(2) in (3) Uredbe (ES) št. 1260/1999 se nadomesti z:

"2. Pri sklicevanju na ta odstavek se uporabljata člena 3 in 7 Sklepa 1999/468/ES.

3. Pri sklicevanju na ta odstavek se uporabljata člena 4 in 7 Sklepa 1999/468/ES.

Obdobje iz člena 4(3) Sklepa 1999/468/ES znaša en mesec.

3a. Odbori sprejmejo svoje poslovnike."

Člen 2

Ta uredba začne veljati z dnem objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 26. maja 2003

Za Svet

Predsednik

G. Drys

[1] UL C 75 E, 26.3.2003, str. 383.

[2] Mnenje z dne 11.3.2003 (še ni objavljeno v Uradnem listu).

[3] UL C 241, 7.10.2002, str. 128.

[4] UL L 161, 26.6.1999, str. 1.

[5] UL L 197, 18.7.1987, str. 33.

[6] UL L 184, 17.7.1999, str. 23.

[7] UL C 203, 17.7.1999, str. 1.

--------------------------------------------------
Uredba Komisije (ES) št. 1761/2003

z dne 7. oktobra 2003

o odstopanju od Uredbe (ES) št. 2461/1999 glede uporabe zemljišč v prahi v nekaterih državah članicah v tržnem letu 2003/04

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1251/1999 z dne 17. maja 1999 o uvedbi sistema podpore za proizvajalce nekaterih poljščin [1], kakor je bila nazadnje spremenjena z Uredbo (ES) št. 1038/2001 [2], in zlasti člena 9 Uredbe,

ob upoštevanju naslednjega:

(1) V skladu z drugim pododstavkom člena 7 Uredbe Komisije (ES) št. 2461/1999 [3], kakor je bila nazadnje spremenjena z Uredbo (ES) št. 345/2002 [4], se v primeru zmanjšanja zemljišča zaradi spremembe pogodbe ali njene zapadlosti od prosilcev zahteva, da zadevno zemljišče ponovno pustijo v prahi in da surovin, gojenih na zemljišču, izvzetem iz pogodbe, ne prodajajo, ne premeščajo in ne uporabljajo, s čimer ohranijo svojo pravico do izplačila. Na podlagi šestega pododstavka člena 3(4) navedene uredbe se ta določba smiselno uporablja, kadar pogodbo nadomesti deklaracija.

(2) Zaradi hude suše, ki je v zadnjih nekaj mesecih prizadela nekatere regije Skupnosti, je Komisija sprejela Uredbi (ES) št. 1360/2003 [5] in (ES) št. 1408/2003 [6], ki izjemoma dovoljujeta kmetom, da zemljišča, označena za praho, v regijah, prizadetih v tržnem letu 2003/04, uporabijo za živinsko krmo.

(3) Glede na nenehne težave pri pridobivanju živinske krme v regijah, prizadetih zaradi suše, je treba določiti odstopanje, ki dovoljuje uporabo surovin, gojenih na zemljišču, ki je v Uredbi (ES) št. 2461/1999 označeno za praho. Ker navedeno odstopanje dopolnjuje odstopanje iz Uredbe (ES) št. 1408/2003, bi moralo začeti veljati na isti dan.

(4) Ukrepi, predvideni s to uredbo, so skladni z mnenjem Upravljalnega odbora za žita –

SPREJELA NASLEDNJO UREDBO:

Člen 1

1. Z odstopanjem od točke (b) drugega pododstavka člena 7 Uredbe (ES) št. 2461/1999 prosilci iz regije, ki ji Uredbi (ES) št. 1360/2003 in (ES) št. 1408/2003 priznavata prizadetost zaradi suše, katerim so pristojni organi dovolili spremeniti ali prekiniti pogodbo ali deklaracijo iz člena 3(4) Uredbe (ES) št. 2461/1999, lahko uporabijo surovine, pridelane v tržnem letu 2003/04 na zadevnem zemljišču, za živalsko krmo.

2. Zadevne države članice sprejmejo vse potrebne ukrepe, da preprečijo uporabo surovin iz odstavka 1 za pridobitne namene.

Člen 2

Ta uredba začne veljati na dan objave v Uradnem listu Evropske unije.

Uporablja se od 18. julija 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, dne 7. oktobra 2003

Za Komisijo

Franz Fischler

Član Komisije

[1] UL L 160, 26.6.1999, str. 1.

[2] UL L 145, 31.5.2001, str. 16.

[3] UL L 299, 20.11.1999, str. 16.

[4] UL L 55, 26.2.2002, str. 10.

[5] UL L 194, 1.8.2003, str. 35.

[6] UL L 201, 8.8.2003, str. 5.

--------------------------------------------------
Uredba Sveta (ES) št. 1776/2003

z dne 29. septembra 2003

o spremembi Uredbe (ES) št. 527/2003 o dovoljenju za ponudbo in dobavo nekaterih iz Argentine uvoženih vin, namenjenih za neposredno prehrano ljudi, na katerih je možno, da so bile opravljene enološke obdelave, ki niso predvidene v Uredbi (ES) št. 1493/1999

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], in zlasti člena 45(2) Uredbe,

ob upoštevanju predloga Komisije,

ob upoštevanju naslednjega:

(1) Med Skupnostjo, ki jo zastopa Komisija, in Argentino potekajo pogajanja za sklenitev sporazuma o trgovini z vinom. Pogajanja vključujejo zlasti ustrezne enološke obdelave obeh strank in zaščito geografskih označb.

(2) Za zagotovitev stalnih nemotenih pogajanj, bi se moralo odstopanje, ki dovoljuje dodajanje jabolčne kisline vinom, proizvedenim na ozemlju Argentine in uvoženim v Skupnost, podaljšati do začetka veljavnosti Sporazuma, ki izhaja iz zgoraj navedenih pogajanj, najpozneje pa do 30. septembra 2004 –

SPREJEL NASLEDNJO UREDBO:

Člen 1

Drugi pododstavek člena 1(1) Uredbe Sveta (ES) št. 527/2003 [2] se nadomesti z naslednjim:

"To dovoljenje pa velja le do začetka veljavnosti Sporazuma, ki izhaja iz pogajanj z Argentino za sklenitev sporazuma o trgovini z vinom, ki vključuje zlasti enološke prakse in zaščito geografskih označb, in najpozneje do 30. septembra 2004."

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. septembra 2003

Za Svet

Predsednik

G. ALemanno

[1] UL L 179, 14.7.1999, str. 1. Uredba, kakor je bila nazadnje spremenjena z Uredbo (ES) št. 806/2003 (UL L 122, 16.5.2003, str. 1).

[2] UL L 78, 25.3.2003, str. 1.

--------------------------------------------------
Uredba Komisije (ES) št. 2035/2003

z dne 19. novembra 2003

o spremembi Uredbe (ES) št. 296/96 o podatkih, ki jih morajo posredovati države članice, in o mesečnem knjiženju izdatkov, ki se financirajo iz Jamstvenega oddelka Evropskega kmetijskega usmerjevalnega in jamstvenega sklada (EKUJS)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1258/1999 z dne 17. maja 1999 o financiranju skupne kmetijske politike [1] in zlasti členov 5(3) in 7(5) Uredbe,

ob upoštevanju naslednjega:

(1) Člena 181 in 41(2) Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [2], predvidevata razvrstitev izdatkov Skupnosti po namenu z začetkom v proračunskem letu 2004. S takim razvrščanjem izdatkov bodo poglavja proračunske nomenklature manj podrobna.

(2) Da bi pri knjiženju izdatkov, ki se financirajo iz Jamstvenega oddelka Evropskega kmetijskega jamstvenega in usmerjevalnega sklada (EKUJS), ohranili enako raven podatkov in preglednosti kot doslej, je treba finančne podatke, ki jih države članice vsak mesec sporočijo v skladu s členom 3(3) Uredbe Komisije (ES) št. 296/96 [3], kakor je bila nazadnje spremenjena z Uredbo (ES) št. 1997/2002 [4], razčleniti po proračunskem členu ali postavki.

(3) Uredbo (ES) št. 296/96 je treba zato ustrezno spremeniti.

(4) Ukrepi, predvideni s to uredbo, so v skladu z mnenjem Odbora EKUJS –

SPREJELA NASLEDNJO UREDBO:

Člen 1

V členu 3(4) Uredbe (ES) št. 296/96 se prvi pododstavek nadomesti z:

"Sporočanje iz odstavka 3 vključuje razčlenitev izdatkov po proračunskem členu nomenklature proračuna Evropskih skupnosti in za poglavje o reviziji kmetijskih izdatkov dodatno razčlenitev po proračunski postavki; vendar so za poglavje o ribištvu izdatki podani po poglavju."

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. decembra 2003.

Ta uredba je v celoti zavezujoča in se neposredno uporablja v vseh državah članicah.

V Bruslju, 19. novembra 2003

Za Komisijo

Franz Fischler

Član Komisije

[1] UL L 160, 26.6.1999, str. 103.

[2] UL L 248, 16.9.2002, str. 1.

[3] UL L 39, 17.2.1996, str. 5.

[4] UL L 308, 9.11.2002, str. 9.

--------------------------------------------------
Uredba Komisije (ES) št. 2084/2003

z dne 27. novembra 2003

o spremembi Uredbe Sveta (ES) št. 1081/2000 o prepovedi prodaje, dobave in izvoza opreme v Burmo/Mjanmar, ki se lahko uporablja za notranje zatiranje ali terorizem, in o zamrznitvi sredstev nekaterih oseb, povezanih s pomembnimi državnimi funkcijami v tej državi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1081/2000 z 22. maja 2000 o prepovedi prodaje, dobave in izvoza opreme v Burmo/Mjanmar, ki se lahko uporablja za notranjo represijo ali terorizem, in o zamrznitvi sredstev nekaterih oseb, povezanih s pomembnimi državnimi funkcijami v tej državi [1], kakor je bila nazadnje spremenjena z Uredbo (ES) št. 1211/2003 [2], in zlasti njenega člena 4,

ob upoštevanju naslednjega:

(1) Priloga III k Uredbi (ES) št. 1081/2000 našteva pristojne organe, ki imajo posebne naloge v zvezi z izvajanjem te uredbe.

(2) Irska je zahtevala, da se na seznam uvrsti dodatni organ –

SPREJELA NASLEDNJO UREDBO:

Člen 1

Priloga III k Uredbi (ES) št. 1081/2000 se spremeni v skladu s Prilogo k tej uredbi.

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. novembra 2003

Za Komisijo

Christopher Patten

Član Komisije

[1] UL L 122, 24.5.2000, str. 29.

[2] UL L 169, 8.7.2003, str. 24.

--------------------------------------------------

PRILOGA

Priloga III k Uredbi (ES) 1081/2000 se spremeni na naslednji način:

Podatki o naslovih pod rubriko

"Irska"

se nadomestijo z:

"(a) Za zahteve na podlagi člena 4 v zvezi s členom 1 in Prilogo I:

Licensing Unit(Mr Michael Greene)Department of Enterprise, Trade and Employment

Kildare Street

Dublin 2

Tel. (353-1) 631 24 46

Faks (353-1) 676 61 54

e-mail: greenem@entemp.irlgov.ic

(b) Za zahteve na podlagi člena 4 v zvezi s členom 2 in Prilogo II:

Department of Foreign Affairs

Bilateral Economic Relations Section

76-78 Harcourt Street

Dublin 2

Tel.: (353-1) 408 24 92

Central Bank and Financial Services Authority of Ireland

Financial Markets Department

PO Box 559

Dame Street

Dublin 2

Tel.: (353-1) 434 40 00

Faks (353-1) 671 65 61"

--------------------------------------------------
Uredba Komisije (ES) št. 2132/2003

z dne 4. decembra 2003

o spremembi Uredbe (ES) št. 2799/1999 o določitvi podrobnih pravil za uporabo Uredbe (ES) št. 1255/1999 o dodeljevanju pomoči za posneto mleko in posneto mleko v prahu, ki je namenjeno za krmo živali, in o prodaji takšnega posnetega mleka v prahu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1] in zlasti člena 10 Uredbe,

ob upoštevanju naslednjega:

(1) V skladu s členom 26 Uredbe Komisije (ES) št. 2799/1999 [2] so intervencijske agencije organizirale stalen javni razpis za prodajo posnetega mleka v prahu, uskladiščenega pred 1. majem 2002.

(2) Ob upoštevanju količine, ki je ostala na razpolago, in razmer na trgu je treba navedeni datum spremeniti na 1. junij 2002.

(3) Ukrepi, predvideni s to uredbo, so v skladu z mnenjem Upravljalnega odbora za mleko in mlečne proizvode –

SPREJELA NASLEDNJO UREDBO:

Člen 1

V členu 26(2) Uredbe (ES) št. 2799/1999 se "1. maj 2002" nadomesti s "1. junij 2002".

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 4. decembra 2003

Za Komisijo

Franz Fischler

Član Komisije

[1] UL L 160, 26.6.1999, str. 48. Uredba, kakor je bila nazadnje spremenjena z Uredbo (ES) št. 1787/2003 (UL L 270, 21.10.2003, str. 121).

[2] UL 340, 31.12.1999, str. 3. Uredba, kakor je bila nazadnje spremenjena z Uredbo (ES) št. 2238/2002 (UL L 341, 17.12.2002, str. 11).

--------------------------------------------------
Uredba Komisije (ES) št. 2304/2003

z dne 29. decembra 2003

o spremembi Uredbe (ES) št. 2808/98 o določitvi podrobnih pravil za uporabo kmetijsko-monetarnega sistema za evro v kmetijstvu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro [1] in zlasti člena 9 Uredbe,

ob upoštevanju naslednjega:

(1) V skladu s členom 4(1) Uredbe Komisije (ES) št. 2808/98 [2] je datum uveljavitve za menjalni tečaj v primeru pomoči na hektar, začetek tržnega leta, za katerega je pomoč dodeljena.

(2) Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih pomoči v okviru skupne kmetijske politike in o nekaterih shemah pomoči za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) št. 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 [3], vključuje pomoč za energetske poljščine, ki se uporablja od 1. januarja 2004.

(3) To pomoč za energetske poljščine se dodeli za koledarsko leto in ne za tržno leto. Zato je treba določiti datum uveljavitve za menjalni tečaj za to pomoč.

(4) Uredbo (ES) št. 2808/98 bi bilo zato treba ustrezno spremeniti.

(5) Ukrepi, predvideni v tej uredbi, so v skladu z mnenji zadevnih Upravljalnih odborov –

SPREJELA NASLEDNJO UREDBO:

Člen 1

Členu 4(1) Uredbe (ES) št. 2808/98 se doda naslednji drugi pododstavek:

"Vendar je za pomoč iz Poglavja 5, Naslov IV Uredbe Sveta (ES) št. 1782/2003 [4], datum uveljavitve za menjalni tečaj 1. januar leta, v katerem je pomoč dodeljena."

Člen 2

Ta uredba začne veljati dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 29. decembra 2003

Za Komisijo

Franz Fischler

Član Komisije

[1] UL L 349, 24.12.1998, str. 1.

[2] UL L 349, 24.12.1998, str. 36. Uredba, kakor je bila nazadnje spremenjena z Uredbo (ES) št. 816/2003 (UL L 116, 13.5.2003, str. 12).

[3] UL L 270, 21.10.2003, str. 1.

[4] UL L 270, 21.10.2003, str. 1.

--------------------------------------------------
Uredba Komisije (ES) št. 2335/2003

z dne 30. decembra 2003

o odstopanju za leto 2004 od Uredbe (ES) št. 2402/96 v zvezi s tarifnimi kvotami za škrob iz manioke

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1095/96 z dne 18. junija 1996 o uporabi koncesij v skladu s Seznamom CXL, pripravljenim po zaključku pogajanj v okviru odstavka 6 člena XXIV GATT [1] in zlasti člena 1(1) Uredbe,

ob upoštevanju Odločbe Sveta 96/317/ES z dne 13. maja 1996 v zvezi z zaključkom rezultatov posvetovanj s Tajsko v skladu s členom XXIII GATT [2] in zlasti člena 3 Odločbe,

ob upoštevanju naslednjega:

(1) Uvozniki iz Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške bi morali imeti korist od določb Uredbe Komisije (ES) št. 2402/96 z dne 17. decembra 1996 o odprtju in določitvi upravnih pravil za določene letne tarifne kvote za sladki krompir in škrob iz manioke [3].

(2) Zaradi preprečevanja motenj na trgu je treba za leto 2004 z odstopanjem od Uredbe (ES) št. 2402/96 razdeliti letne uvozne kvote za škrob iz manioke na dve podkvoti.

(3) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

1. Z odstopanjem od člena 1(3) Uredbe (ES) št. 2402/96 se za leto 2004 letna tarifna kvota za uvoz v Skupnosti 10000 ton škroba iz manioke iz navedenega člena razdeli na dve podkvoti, kot je določeno v delu A Priloge k tej uredbi.

2. Z odstopanjem od člena 1(4) Uredbe (ES) št. 2402/96 se za leto 2004 dodatna avtonomna tarifna kvota za uvoz v Skupnost 10500 ton škroba iz manioke iz navedenega člena, od katerih je 10000 ton rezerviranih za Tajsko, razdeli na dve podkvoti, kot je določeno v delu B Priloge k tej uredbi.

Člen 2

Ta uredba začne veljati naslednji dan po objavi v Uradnem listu Evropske unije.

Uporablja se od 1. januarja 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 2003

Za Komisijo

Franz Fischler

Član Komisije

[1] UL L 146, 20.6.1996, str. 1.

[2] UL L 122, 22.5.1996, str. 15.

[3] UL L 327, 18.12.1996, str. 14.

--------------------------------------------------

PRILOGA

Razdelitev letnih uvoznih kvot za škrob iz manioke na podkvote v letu 2004

A. Letna tarifna kvota za uvoz v Skupnost 10000 ton škroba iz manioke, določena v členu 1(3) Uredbe (ES) št. 2402/96, se v letu 2004 razdeli tako:

- od 1. januarja do 30. aprila 2004: 3333 ton

- od 1. maja do 31. decembra 2004: 6667 ton

B. Dodatna avtonomna letna tarifna kvota za uvoz v Skupnost

10500

ton škroba iz manioke, od katerih je

10000

ton rezerviranih za Tajsko, določena v členu 1(4) Uredbe (ES) št. 2402/96, se v letu 2004 razdeli tako:

Obdobje | Uvozna kvota | Od tega rezervirano za Kraljevino Tajske |

od 1. januarja do 30. aprila 2004: | 3500 ton | 3333 ton |

od 1. maja do 31. decembra 2004: | 7000 ton | 6667 ton |

--------------------------------------------------